La Gàlia xera, segondo ła nomenclatura xeogràfega del'età antiga, ła tera dei Gałi, tèrmano che el identifegava, inte el lèsego latin, na granda union de popołasion sèlteghe continentałi. Corispondea a na granda rejon de l'Eoropa sentro-ocidentałe. El tèrmano "Gàlia" el xera restà in dòpara fin a l'età tardoantiga e altomedievałe, co ła stabiłixasion del Renjo dei Franchi ła ghea portà a l'afermasion de l'espresion "Fransa" . I autori latini i ga doparà inisialmente i nomi Gallia e Galli, plurale de Gallus, par dexinjar i Selti che ghe xera inte ła Gàlia. El nome de Gàlia el xe stà atestà par ła prima olta datorno al 168 a.C., ma ła so doparasion ła xe probabilmente racuanto pi antiga. El xe stà doparà par ła prima olta par dexinjar i popołi selteghi che i ga cołonixà l’odierna pianura padana, dopo ciamada Gàlia cixalpina.